Държавен вестник, бр. 66, 2013 г., стр. 55

БРОЙ  66	
Д Ъ Р Ж А В Е Н  В Е С Т Н И К 	
СТР.  55  
до 12,00 ч. на втория работен ден за дните от 
предходния месец, за които липсват данни, но 
не по-късно от третия календарен ден.
(5) В случай на липсващи почасови данни от 
отделните измервателни системи с оглед спазване 
на сроковете за предоставяне на информация на 
независимия преносен оператор, собственикът 
на измервателните системи може да използва 
заместващи стойности съгласно Правилата за 
измерване на количеството електрическа енер­
гия, изчислени на база предишни периоди на 
сетълмент, или по начин, уточнен в договора за 
достъп до разпределителната/преносната мрежа 
на търговския участник. При липса на замест­
ващи стойности от страна на собственика на 
измервателните системи независимият преносен 
оператор прилага служебна стойност 0 за съот­
ветните липсващи почасови данни.
(6) В случай на липсващи по ал. 5 или сгре­
шени данни собственикът на измервателната 
система оценява, коригира или заменя липсва­
щата или сгрешена информация по отношение 
на измерените стойности съгласно Правилата за 
измерване на количеството електрическа енер­
гия и предоставя информацията на независимия 
преносен оператор до 12,00 ч. на третия работен 
ден, но не по-късно от петия календарен ден след 
приключване на месеца.
(7) Координаторите на балансиращи групи 
получават измерените стойности по обекти за 
всеки пряк и непряк член на балансиращата група 
от собствениците на измервателните системи в 
сроковете за предоставяне на данни към незави­
симия преносен оператор, упоменати в ал. 2 и 4.
(8) Получените измерени стойности по ал. 7 
могат да бъдат оспорени чрез координаторите на 
балансиращи групи пред собствениците на из­
мервателните системи в рамките на три работни 
дни от получаване на данните. Собственикът на 
средствата за измерване извършва проверка и 
потвърждава или коригира измерените стойности. 
Неоспорени стойности в този срок се смятат за 
потвърдени от съответната страна.
(9) Всички измерени стойности, включително 
тези, които са били предмет на промяна, съглас­
но ал. 8 ще се смятат от независимия преносен 
оператор за потвърдени от страните не по-късно 
от осмия ден на всеки календарен месец, следващ 
отчетния, и стават утвърдени измерени стойности. 
В случай на непостигане на съгласуване, което 
продължава след тази дата, ще се прилагат раз­
поредбите на глава десета, раздел VII.
Чл. 90. Разпоредбите на този раздел са прило­
жими и към местата на измерване, съответстващи 
на обекти на производители и потребители, които 
предоставят спомагателни услуги за независимия 
преносен оператор.
Раздел IV
Определяне на технологичните разходи в мрежата
Чл. 91. Всички измерени стойности от тър­
говските електромери между електропреносната 
мрежа и електроразпределителните мрежи, между 
отделните електроразпределителни мрежи, между 
производители и електропреносна/електроразпре­
делителна мрежа ще бъдат отчитани и използвани 
при определяне на технологичните разходи на 
преносното предприятие и разпределителните 
предприятия.
Чл. 92. (1) Технологичните разходи в мрежата 
се определят поотделно за електропреносната 
мрежа и всяка електроразпределителна мрежа.
(2) Преносното предприятие и разпределител­
ните предприятия в съответствие със собстве­
ността на мрежата определят технологичните 
разходи в съответната мрежа поотделно за всеки 
период на сетълмент като разлика между цялото 
количество електрическа енергия, постъпило в 
съответната мрежа в местата на измерване, и 
количеството електрическа енергия, консумирано 
в съответната мрежа или доставено в други мре­
жи, съгласно утвърдените измерени стойности.
(3) Независимият преносен оператор изчислява 
небалансите на количествата електрическа енер­
гия, необходима за покриване на технологични 
разходи по преносната мрежа и разпределителните 
мрежи въз основа на определените технологич­
ни разходи по ал. 2 и утвърдените графици за 
доставка, подадени до обществения доставчик 
от координаторите на специалните балансиращи 
групи за покриване на технологичните разходи.
(4) Всички технологични разходи в мрежите, 
определени по ал. 2, ще се смятат за утвърдени 
измерени стойности.
Раздел V
Сумиране и предоставяне на измерените стой­
ности
Чл. 93. (1) След определяне на утвърдените 
измерени стойности по чл. 89, ал. 9 и чл. 92, 
ал. 4 всеки собственик на измервателна система 
определя сумарните физически доставки за всеки 
производител и всеки потребител/доставчик на 
краен потребител (според случая) за съответната 
мрежа за всеки период на сетълмент.
(2) Сумарното производство на производител 
е равно на сумата от всички утвърдени измерени 
стойности в точките на присъединяване на про­
изводствените блокове към съответната мрежа.
(3) Сумарното потребление на потребител е 
равно на сумата от всички утвърдени измерени 
стойности в точките на присъединяване/местата 
на измерване на този потребител, присъединен 
към съответната мрежа.
Чл. 94. (1) Собствениците на измервателни 
системи предоставят на независимия преносен 
оператор сумирани по балансиращи групи валиди­
рани данни от средствата за търговско измерване 
на електрическа енергия на обекти на търговски 
участници, присъединени към съответната елек­
трическа мрежа.
(2) Собствениците на измервателни системи 
предоставят на координаторите на балансиращи 
групи сумирани валидирани данни от средствата 
за търговско измерване на електрическа енергия 
на обекти на търговски участници, които при­
надлежат към съответната балансираща група.
(3) Преносното предприятие предоставя на 
разпределителното предприятие в сроковете по 
чл. 89, ал. 2 сумираните стойности за измерените 
товарови профили на електрическата енергия, 
отчетени от всеки търговски електромер, който